2019: Wamakko ya bukaci 'yan Nigeria da su zabi Buhari tare da kaucewa shiga rikicin siyasa ▷ Legit.ng
2019: Wamakko ya bukaci 'yan Nigeria da su zabi Buhari tare da kaucewa shiga rikicin siyasa
6 months ago 2908 views by Sani Hamza Funtua
- Sanata Aliyu Magatakardar Wamakko ya bukaci matasan Nigeria da su zabi shugaban kasa Muhammadu Buhari a babban zaben 2019
- Ya ce gwamnatin Buhaari ta baiwa matasa muhimmanci, yana mai cewa lokaci yayi da suma matasan za su sakawa gwamnatin ta hanyar sake zabarta a 2019
- Ya kara da cewa sa hannun shugaban kasa kan dokar nan ta "Ban yi karanta da tsayawa takara ba" alama ce ta cewar shugaban kasa Buhari ya damu matuka da matasa
Sanata Aliyu Magatakardar Wamakko ya bukaci matasan Nigeria da su zabi shugaban kasa Muhammadu Buhari a babban zaben 2019, kana ya kuma bukace su da su kauracewa dukkanin wani nau'i na ta'addanci.
Wamakko ya yi wannan kiran a ranar Alhamis a cikin wata sanarwa da ya turawa kamfanin jarida na Daily Trust, ta hannun mai bashi shawara kan kafofin watsa labarai, Farfesa Dagaci Aliyu Manbe.
Ya ce gwamnatin shugaban kasa Muhammadu Buhaari mai ci a yanzu ta baiwa matasa muhimmanci, musamman ta wajen bunkasa rayuwarsu, yana mai cewa lokaci yayi da suma matasan za su sakawa gwamnatin ta hanyar sake zabarta a 2019.
KARANTA WANNAN: Ra'ayin Jerry Gana kan hukuncin kotu na bashi takarar shugaban kasa a jam'iyyar SDP
"Shirin bunkasa rayuwar matasa na N-Power wanda gwamnatin shugaban kasa Muhammadu Buhari ta bullo, an samar da shi ne domin bunkasa rayuwar matasa kai tsaye, don haka ya kamata suma matasan su sakawa gwamnatin da mafifin alkairi.
"Don haka ina kira ga 'yan Nigeria, musamman matasa da su fito kwansu da kwarkwatarsu don zabar shugaban kasa Muhammadu Buhari a babban zaben 2019 mai zuwa," a cewar sanarwar.
Ya kara da cewa sa hannun shugaban kasa kan dokar nan ta "Ban yi karanta da tsayawa takara ba" alama ce ta cewar shugaban kasa Buhari ya damu matuka da matasa kuma ya gina harsashe na basu damar cimma muradunsu na siyasa.
Innoson motors Lota Chukwu Top 10 richest artist in Nigeria Lekki conservation centre Ankara long gowns
35 minutes ago 731 views
Sabon garambawul da za'a yiwa matatun man kasar nan bayan tazarce - shugaba Buhari